|  |  |
| --- | --- |
|  |  |
| Ettekirjutuse täitmise tähtaja määramine |  27.04.2020 nr 7.2-6.3/663 |

Päästeameti Lõuna päästekeskus on läbi vaadanud Võru Linnavalitsuse hoone (Võru Linnale kuuluv hoone) aadressiga Jüri 11, Võru linn seotud haldusmenetluse materjalid, arvestab Päästeameti Lõuna päästekeskus Teie 01.04.2020 kirja, määrab 31.03.2017 ettekirjutuse nr 7.2- 6.3/608 nõude 1 ja 14.08.2018 ettekirjutuse nr 7.2-6.3/1580 nõude 2 täitmise uued tähtajad adressaadile Võru Linnavalitsus, Jüri 11, Võru linn, Võru maakond alljärgnevalt:

**1. Moodustada evakuatsioonitrepikodadest omaette tuletõkkesektsioonid, et võimaliku tulekahju puhkemise korral oleks inimestel võimalik ehitisest ohutult evakueeruda või neid evakueerida.**

Alus:Tuleohutuse seadus § 3 lg 1 p 6; Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2 alusel § 12 lg 6 p 2.

*Tuleohutuse seadus § 3 lg 1 p 6* – isik on kohustatud tagama ohutu evakuatsiooni.

*Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2 -* enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete poolest vastama käesoleva määruse §-des 5, 12–14, 29, 30, 32–34, 34 1 ning 6. peatükis sätestatud nõuetele, arvestades § 3 lõikes 4 sätestatut. Eelmises lauses nimetatud nõuet ei kohaldata § 12 lõike 6 punkti 3 kohta. Olemasolevasse ehitisse enne käesoleva määruse jõustumist paigaldatud ja käesolevas lõikes nimetamata tuleohutuspaigaldis peab vastama selle paigaldamise ajal kehtinud tuleohutusnõuetele ja olema nõuetekohaselt hooldatud.

*Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 12 lg 6 p 2 -* hoone või selle osa kasutamisotstarbest lähtuvalt eraldatakse omaette tuletõkkesektsiooniks evakuatsioonitrepikojad.

Evakuatsiooniteeks on trepikojast moodustatud tuletõkkesektsioon, mis on tule eest kaitstud. Tuletõkkekonstruktsioonide (evakuatsioonitrepikoja) tulepüsivus peab olema EI- 60 ning tuletõkkeuste tulepüsivus EI- 30. Tuletõkkeuks evakuatsiooniteel peab olema isesulguv, et takistada tule, suitsu ja kuumuse levikut. Tavakasutuses lahtiolev tuletõkkeuks peab olema varustatud seadmega, mis sulgeb sellise ukse tulekahju korral.

Paikvaatlusprotokollis fikseeriti, et evakuatsioonitrepikodadest ei moodustu eraldi tuletõkkesektsiooni. Puuduvad nõuetekohased tuletõkkeuksed. Hoones on hoone keskel üks trepikoda ja hoone ühes otsas teine trepikoda. Hoone on kolme korruseline ja kelder.

**Täitmise tähtaeg: 31.03.2023. a.**

Sunniraha hoiatus: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 700 (seitsesada) eurot.**

**2. Varustada hoone automaatse tulekahjusignalisatsioonisüsteemiga, et oleks tagatud tulekahju varajane avastamine ja võimaliku tulekahju puhkemise korral oleks inimestel võimalik ehitisest õigeaegselt evakueeruda.**

Alus: Tuleohutuse seadus § 3 lg 1 p 4; Siseministri 30.03.2017 määrus nr 17 “Ehitisele esitatavad tuleohutusnõuded ja nõuded tuletõrje veevarustusele” § 55 lg 2 alusel § 30 lg 1 p 1.

Tuleohutuse seadus § 3 lg 1 p 4 – Isik on kohustatud tagama ehitises nõutavate päästevahendite ja ehitises nõutavate käesoleva seaduse §-s 30 nimetatud tuleohutuspaigaldiste olemasolu ja korrashoiu.

Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2 - enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete poolest vastama käesoleva määruse §-des 5, 12–14, 29, 30, 32–34, 34 1 ning 6. peatükis sätestatud nõuetele, arvestades § 3 lõikes 4 sätestatut. Eelmises lauses nimetatud nõuet ei kohaldata § 12 lõike 6 punkti 3 kohta. Olemasolevasse ehitisse enne käesoleva määruse jõustumist paigaldatud ja käesolevas lõikes nimetamata tuleohutuspaigaldis peab vastama selle paigaldamise ajal kehtinud tuleohutusnõuetele ja olema nõuetekohaselt hooldatud.

Siseministri 30.03.2017 määrus nr 17 § 30 lg 1 p 1 – Automaatne tulekahjusignalisatsioonisüsteem peab olema käesoleva määruse § 29 lõike 1 punktides 2–5 nimetatud hoones, mis ületab seal nimetatud arvulisi näitajaid.

Paikvaatlusprotokollis fikseeriti, et hoones puudub automaatne tulekahjusignalisatsioonisüsteem.

**Täitmise tähtaeg: 31.03.2023. a.**

Sunniraha hoiatus: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 700 (seitsesada) eurot.**

Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda ühele järgnevale Rahandusministeeriumi arvelduskontole:

SEB panga arvelduskontole nr EE891010220034796011, Swedbank panga arvelduskontole nr EE932200221023778606, Danske Bank panga arvelduskontole nr EE403300333416110002 või Nordea Pank panga arvelduskontole nr EE701700017001577198, maksekorraldusel on viitenumbriks **10266700005621** ja selgituseks: “ Võru Linnavalitsuse hoone Jüri 11, 27.04.2020 ettekirjutus”.

Riigikassasiseste maksete korral kasutada Siseministeeriumi e-riigikassa kontot **2800082365** ja lühiviitenumbrit **10266.**

Vabatahtlikult tähtajaks sunniraha tasumata jätmise puhul nõutakse sunniraha sisse asendustäitmise ja sunniraha seaduse § 15 lg 1 kohaselt täitemenetluse seadustikus sätestatud korras nagu kohtuotsusest tulenev rahaline nõue. Seega lisandub sunnirahale selle vabatahtliku tähtaegse mittetasumise korral kohtutäituri tasu. Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn,) või kaebus Tartu Halduskohtu Tartu kohtumajja (Kalevi 1, 51010 Tartu, tmktartu.menetlus@kohus.ee) 30 päeva jooksul arvates päevast, millal vaide või kaebuse esitaja vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Lõuna päästekeskus, Jaama 207, 50705 Tartu linn, Tartu maakond või digitaalselt allkirjastatud dokumendina e-posti aadressile louna@rescue.ee 10 päeva jooksul arvates ettekirjutuses määratud täitmise tähtajast.

Käesolev ettekirjutus on saadetud digitaalselt allkirjastatuna: info@voru.ee; egon.taal@voru.ee

(allkirjastatud digitaalselt)

Merli Tobreluts

Ohutusjärelevalve büroo juhtivinspektor

Lõuna päästekeskus

+372786 1894

merli.tobreluts@rescue.ee